Z  A  P  I  S  N  I  K

s 15. sjednice  Vijeća Mjesnog odbora „Andrija Medulić“ održane u četvrtak, 14.07. 2022. u 18,00 sati u prostorijama MO “Andrija Medulić”, Medulićeva 30


NAZOČNI ČLANOVI VIJEĆA: Davor Sirovica, Neda Janovski, Jasmina Zagrajski Vukelić, Lucija Bubrić.

NENAZOČNI ČLANOVI VIJEĆA: Zlatko Hasanbegović

Predsjednik Vijeća konstatira da je sjednici nazočno 4 od 5 članova Vijeća, čime su stečeni uvjeti za raspravu i pravovaljano odlučivanje te otvara 15. sjednicu Vijeća Mjesnog odbora „Andrija Medulić“.

Zapisnik 14. sjednice daje na raspravu, Vijeće bez rasprave jednoglasno prihvaća zapisnik.

Predsjednik Vijeća, g. Sirovica predlaže sljedeći

DNEVNI RED

1. Godišnji izvještaj o izvršenju Financijskog plana MO “Andrija Medulić” za 2021. godinu.

2. Zaključak o izmjeni Odluke o izmjenama i dopuni Odluke o davanju u zakup i na drugo korištenje površina javne namjene, davanje mišljenja.

3. Prioriteti za male komunalne akcije 2023.

4. Razno.


AD. 1. Godišnji izvještaj o izvršenju Financijskog plana MO “Andrija Medulić” za 2021. godinu.

Nakon rasprave, vijećnici su pristupili glasanju. 

Sa jednim glasom ZA i 3 SUZDRŽANA glasa vijećnici su donijeli zaključak o neprihvaćanju “Godišnjeg izvještaja o izvršenju financijskog plana MO “Andrija Medulić” za 2021. godinu”

AD.2.  Zaključak o izmjeni Odluke o izmjenama i dopuni Odluke o davanju u zakup i na drugo korištenje površina javne namjene, davanje mišljenja.

Nakon rasprave, vijećnici su pristupili glasanju. Sa jednim glasom ZA i 3 SUZDRŽANA glasa, vijećnici nisu dali pozitivno mišljenje o “Zaključku o Izmjeni Odluke o izmjenama i dopuni Odluke o davanju u zakup i na drugo korištenje površina javne namjene.

AD 2. Prioriteti za male komunalne akcije 2023.

Predsjednik Vijeća informira vijećnike da je rok za dostavljanje prioriteta za Male komunalne akcije za 2023. godine produžen na 31.08. O tome ćemo raspravljati na sjednici u kolovozu te prijedloge uputiti u VGČ Donji grad.


AD.3. Razno

Nakon učestalih žalbi stanara Dalmatinske ulice o neizdrživoj buci koja da ranih jutarnjih sati dolazi iz lokala Praćka i Backstage, a o čemu postoji veliki broj zapisnika u policijskoj postaji, tražimo od VGČ Donji grad da u suradnji s policijom poduzme sve raspoložive mjere kako bi se ovaj dugogodišnji problem riješio.  

Sjednica je završena u 19,15 sati.


Zapisnik pisala: 					PREDSJEDNIK VIJEĆA MO  
							 “ ANDRIJA MEDULIĆ”:
Neda Janovski

